赤柱郵政局

赤柱郵政局（英文Stanley Post Office），係香港而家最古老嘅仍然正常運作嘅郵局，喺赤柱黃麻角道2號，喺1937年起好。喺2009年12月18號被評為香港二級歷史建築。 建築 赤柱郵政局係一間單層建築，面積大約300平方呎。由於郵局起好嗰時係英國國王佐治六世嘅時期，因此郵局裏面嘅兩隻窗嘅窗花上面有白色嘅「GR」圖案。 修復工程 郵政署喺2007年8月中至11月期間為赤柱郵政局進行修復工程，將郵局修復到落成時嘅舊貌，例如拆咗假天花以展示原本嘅橫樑屋頂、人手操作、鑲咗英國皇室（GR字樣）徽章嘅原裝窗花、郵票售賣機、印有英國國王佐治六世標記嘅鑄鐵郵箱，服務櫃台都會回復到懷舊復古嘅設計。 出面網頁 赤柱郵政局